
	Nytt administrasjonsreglement for TIK



Våren 2019 ble det foreslått å endre TIKs organisasjonsmessig status til et senter under sosialantropologisk institutt. Dette forlaget ble avvist 22.3.2019 av fakultetsstyret ved Det samfunnsvitenskapelig fakultet.

I påvente av behandling av denne saken forlenget dekanen ved SV funksjonstiden til det sittende styret ved TIK, først til 1.8.2019 og senere fram til nytt styre for TIK er oppnevnt.

[bookmark: _GoBack]Den siste forlengelsen skyldes at dekanen ønsker å endre punktet om styresammensetning i administrasjonsreglementet eller vedtektene til TIK før nytt styre oppnevnes. Han foreslår å erstatte de to eksterne styremedlemmene med to representanter fra UiO slik at det totalt blir fire styrerepresentanter fra ulike universitetsenheter i TIK-styret; to fra SV-fakultetet og to fra andre enheter. Dekanen foreslår videre at formelle eksterne relasjoner ivaretas ved opprettelse av et Faglig Råd for TIK med eksterne medlemmer.

Forslaget ble oversendt til TIK 28.6.2019. Det har vært diskutert i forskningsgruppemøter for Innovasjonsgruppen og VTK-gruppen og i et ledermøte ved TIK 29.8.2019. Ut fra dette har vi konkludert som følger.

1. Forslaget om å utvide antall UiO-representanter i styret til fire (to vitenskapelig ansatte fra Det samfunnsvitenskapelige fakultet og to fra andre enheter) støttes. VTK-gruppen ser gjerne at en av disse representantene kommer fra Det humanistiske fakultet.

Det var tidligere vedtektsfestet at en av TIKs styrerepresentanter skulle være fra det Humanistiske fakultet. En utvidelse til fire UiO-representanter gjør det mulig å åpne for en gjeninnføring av denne «øremerkingen».

2. Forslaget om å fjerne ekstern representasjon i TIK-styret støttes ikke. TIK ønsker at denne representasjonen videreføres.

TIK har positive erfaringer med å ha eksterne medlemmer i styret og har erfart at deres perspektiv kan ha positiv effekt på dynamikken i styrets drøftinger. 

Ut fra dette forslår TIKs ledelse å utvide TIKs styre til 11 representanter med følgende sammensetning:

a. To representanter blant vitenskapelige ansatte ved Det samfunnsvitenskapelige fakultet, UiO. 
b. To representanter fra samarbeidende fakulteter ved UiO, herav en fra Det humanistiske fakultet.
c. En representant blant ansatte i fast vitenskapelig stilling ved senteret 
d. En representant blant midlertidig vitenskapelige ansatte ved senteret som til sammen med medlemmet i gruppe c) representerer bredden i senterets virksomhet 
e. En representant blant ansatte i teknisk/administrativ stilling ved senteret 
f. To representanter fra studentene ved senteret 
g. To eksterne representanter


Forslag til vedtak:

TIK-styret støtter dekanens forslag om å utvide tallet på representanter fra Universitetet i Oslo i TIKs styre fra to til fire. Herav to representanter fra Det samfunnsvitenskapelige fakultet og en fra Det humanistiske fakultet.

Dekanens forslag om å ta bort ekstern representasjon i styret støttes ikke. TIK-styret ønsker at denne ordningen videreføres og at tallet på styremedlemmer utvides fra 9 til 11.

